Bajarê Strasbourgî yê Fransa de çarçewa Hemleya ''Tecrîd, Faşîzm, Îşxalî rê Bes o, Wext Wextê Azadîye yo'' de çalakîya roiniştî ya ke ameye despêkerdene, bi tewrbîyayîşanê neweyan dewam kena. Çalakîya roniştişî ya ke semedê azadîya Rayberê Şarê Kurdî Abdullah Ocalanî verê Konseya Ewropa de yena kerdene roja 3. de ya.
Çalakîya ke sîyasetmedarê tirk û kurdî, temsîlkarê dezgahanê demokratîkan û îtîqatan rayra benê ewro ATİK, MAR-DEF  û hunermendê  TEV-ÇANDî zî tewrê ci bîyî. Çalakîye de derheqê tecîd û îşxalî de semînerî ameyî kerdene. Temsîlkaranê dezgehanê ke çalakîye de qisey kerd bale ante muhîmîya têkoşînê hemparî ser û vat eke ma pêro pîya têbigêrê ma eşkenê verê faşîzmî bigerê. Qiseykerdişan de hemleya KCKyî sey serewedaritişî ameye namekerdene û ame vatene ke heme hetê ke wazenê tenganî ra bivejîyê ganî wayîrê na hemle bivejîyê.
